**HYVINVOINTIOHJELMA**

**Johdanto**

Kuntalain mukaisesti kunnan perustehtäviä ovat asukkaiden hyvinvoinnin sekä elinympäristön ja alueen elinvoiman edistäminen. Kunnat on täten velvoitettu mahdollistamaan asukkaidensa hyvinvointi. Kuntalaisella on entistä suurempi vastuu hyvinvoinnistaan.

Hyvinvointia voidaan määritellä kolmesta eri ulottuvuudesta: terveys, materiaalinen hyvinvointi ja koettu hyvinvointi tai elämänlaatu. Hyvinvointi on sekä yksilöllistä että yhteisöllistä. Yksilöllisen hyvinvoinnin osatekijöitä ovat perhe, ystävät, yhteisöt ja muut sosiaaliset suhteet, elämänhallinta, itsensä toteuttaminen, onnellisuus ja sosiaalinen pääoma. Yhteisötason hyvinvoinnin ulottuvuuksia ovat elinolot, asuminen, terveys, koulutus, työtilanne, työolot ja toimeentulo. (Terveyden ja hyvinvoinnin laitos THL)

Hyvinvointiohjelman pohjalla on valtuuston 29.1.2018 hyväksymä strategia. Strategiasta johdettu hyvinvointiohjelma sisältää toimenpiteet, joilla strategiaan toteutetaan vuosina 2023 – 2025. Hyvinvointiohjelma on linjassa hyvinvointisuunnitelman kanssa.

**Hyvinvoinnin painopistealueet Ruskon kunnan strategiassa ja siitä johdetut hyvinvointiohjelman tavoitteet:**

**Hyvinvointiohjelman painopistealueille on määritetty tärkeimmät tavoitteet ja toimenpiteet. Jokaiselle toimenpiteelle on asetettu mittari ja vastuutaho. Tarkennetut toimenpiteet määritellään lautakunnittain vuosittain laadittavan talousarvion yhteydessä. Toimenpiteiden toteutumista ja vaikuttavuutta raportoidaan puolivuosittain talousarvioseurannan yhteydessä. Hyvinvointiohjelman etenemisestä raportoidaan kunnanvaltuustolle ja kunnanhallitukselle vuosittain.**

**Tavoitteiden toteuttamien edellyttää moniammatillisen yhteistyön hyödyntämistä hyvinvoinnin lähtökohtana.**

|  |  |  |  |  |
| --- | --- | --- | --- | --- |
| TAVOITE | TOIMENPIDE | MITTARI / SEURANTA | AIKA-TAULU | VASTUU-TAHO |
| LASTEN TERVEELLINEN, TURVALLINEN JA RAUHALLINEN YMPÄRISTÖ | | | | |
| Lapsuudessa helposti saatava tuki on investointi yksilön hyvinvointiin ja kunnan elinvoimaan | Lapsiperheiden hyvää arkea rakennetaan kuntalaisten tarpeiden mukaan suunnitelmallisesti | Lapsiperheiden hyvän arjen seurantatieto hyvinvointisuunnitelmassa | Vuosittain | Toimialat |
|  | Laadukas varhaiskasvatus | Varhaiskasvatuksen laadun arviointi | Vuosittain | Varhais-kasvatus |
| NUORTEN HENKINEN HYVINVOINTI | | | | |
| Turvallinen ja virikkeellinen lähiympäristö sekä -yhteisö edistävät hyvinvointia | Yhteisöllisyyden lisääminen  Yksinäisyyden vähentäminen  Lähiluonto- ja liikuntaympäristön hyödyntäminen | Hyvinvointisuunnitelmasta seurantatieto  Nuoriso- ja liikuntapalveluiden toteumatieto | Vuosittain | Toimialat  Nuoriso- ja liikunta-palvelut |
|  | Harrastustakuu | Toteumatieto | Jatkuvaa | Hyvinvointi- ja perusopetus-palvelut |
|  | Turvallisuuden kehittäminen | Hyvinvointisuunnitelman seurantatieto  Liikenneturvallisuussuunnitelma | Vuosittain | Toimialat  Tekniset palvelut |
|  | Laadukas perusopetus | Perusopetuksen laadun arviointi | Vuosittain | Perusopetus |
| TYÖIKÄISTEN PALVELUKOKEMUS | | | | |
| Osallistuva, vastuullinen ja aktiivinen kuntalainen huolehtii itsestään ja muista | Osallisuuden vahvistamisella lisätään kuntalaisen merkityksellisyyden kokemusta, terveiden elintapojen ja liikunnan lisäämisen avulla vahvistetaan terveyttä | Finsote -kyselyn tulokset  Osallisuusohjelman seurantatieto  Hyvinvointisuunnitelman seurantatieto | Jatkuvaa | Toimialat |
|  | Osallistuva budjetointi | Toteutettu | Vuosittain | Talous- ja hallintojohtaja |
|  | Vapaaehtois- ja yhdistystoiminnan kytkeminen hyvinvointitavoitteisiin | Yhdistysohjelma  Avustusjärjestelmä | Jatkuvaa | Hyvinvointi-palvelut |
| IKÄIHMISTEN ELÄMÄNLAATU | | | | |
| Arvokas vanhuus turvataan ennakoivasti muuttamalla palvelurakennetta | Valmistaudutaan väestörakenteen muutokseen muuttamalla palvelurakennetta | Senioriasumisen hankkeen aloitus  Palvelurakenteen (palvelustrategia) säännöllinen tarkastelu ja tarpeiden huomioiminen | 2022 syksy-  kerran valtuustokaudessa | Hyvinvointi-johtaja, Keskushallinto ja Tekninen johtaja  Kunnanjohtaja ja Toimialat |
|  | Asumisratkaisujen muutokset | Senioriasumisen hanke | 2022 syksy- | Hyvinvointi-johtaja, Keskushallinto ja Tekninen johtaja |
|  | Palveluohjauksen muutokset | Hyvinvointialueen siirtymisen vaikutuksen huomioimisen seuranta ja reagointi | Jatkuvaa | Hyvinvointi-johtaja,  Keskushallinto |
|  | Esteettömyys | Senioriasumisen hanke  Esteettömyyssuunnitelman toteutuminen | 2022 syksy  2023- | Hyvinvointi-johtaja, Keskushallinto ja Tekninen johtaja  Esteettömyys-työryhmä |
|  | Monipalvelukeskukset | Senioriasumisen hanke  Palvelustrategia | 2022 syksy  2023 | Hyvinvointi-johtaja, Keskushallinto ja Tekninen johtaja |
|  | Vapaaehtoistyön aktivointi | Vapaaehtoistyö.fi -sivusto käytössä | 2023 | Hyvinvointi-palvelut |